PRITARTA

 Kupiškio rajono savivaldybės tarybos

 2021 m. vasario d. sprendimu Nr. TS-

**KUPIŠKIO R. ALIZAVOS PAGRINDINĖS MOKYKLOS**

**2020 METŲ VEIKLOS ATASKAITA**

Kupiškio r. Alizavos pagrindinė mokykla (toliau – Mokykla) 2020 metais vykdė šias strateginio plano programas: ugdymosi kokybės gerinimas; saugios aplinkos formavimas; emociškai brandaus ir fiziškai aktyvaus piliečio ugdymas. Mokykla turi skyrių – Kupiškio r. Alizavos pagrindinės mokyklos skyrių Antašavos mokyklą-daugiafunkcį centrą (toliau – Skyrius). Mokyklos administraciją sudaro: Mokyklos direktorius – 1 pareigybė, ugdymą organizuojančio skyriaus vedėjas – 0,5 pareigybės. Mokykloje dirba 35 pedagoginiai darbuotojai, iš jų 23 (66 proc.) – pagrindinėje darbovietėje, 12 (34 proc.) – nepagrindinėje darbovietėje. Mokytojų pasiskirstymas pagal kvalifikacines kategorijas Mokykloje: 6 (18 proc.) mokytojų metodininkų, 24 (73 proc.) vyresniųjų mokytojų, 1 (9 proc.) mokytojas. Pagalbą mokiniams teikia: socialinis pedagogas (0,45 pareigybės), logopedas (0,5 pareigybės), bibliotekininkas (0,4 pareigybės), mokytojo padėjėjas (0,75 pareigybės). Mokykloje dirba 16 nepedagoginių darbuotojų (15,5 pareigybės). 2020 m. gruodžio 31 d. duomenimis Mokykloje mokėsi 133 mokiniai, iš jų 87 (65 proc.) Mokykloje, 46 (35 proc.) Skyriuje. Mokinių skaičius pagal ugdymo programas: 17 (13 proc.) ikimokyklinio ugdymo, 9 (7 proc.) priešmokyklinio, 47 (35 proc.) pradinio ugdymo, 43 (32 proc.) pagrindinio ugdymo I dalies, 17 (13 proc.) pagrindinio ugdymo II dalies. Nemokamą maitinimą gauna 77 (66 proc.) mokinių, į Mokyklą pavežami 83 (62 proc.) mokiniai. 42 (32 proc.) mokiniai turi specialiųjų ugdymosi poreikių.

2020 m. Mokykla veiklą organizavo vadovaudamasi 2018–2020 m. strateginiu planu, patvirtintu Kupiškio r. Alizavos pagrindinės mokyklos direktoriaus 2018 m. kovo 26 d. įsakymu Nr. V-18 „Dėl Kupiškio r. Alizavos pagrindinės mokyklos 2018–2020 metų strateginio plano patvirtinimo (planui pritarta Kupiškio rajono savivaldybės administracijos direktoriaus 2018 m. kovo 23 d. įsakymu Nr. ADV-218 „ Dėl pritarimo Kupiškio r. Alizavos pagrindinės mokyklos 2018–2020 metų strateginiam planui“) ir 2020 m. veiklos planu, patvirtintu Kupiškio r. Alizavos pagrindinės mokyklos direktoriaus 2020 m. vasario 10 d. įsakymu Nr. V-14 „Dėl Kupiškio r. Alizavos pagrindinės mokyklos 2020 metų veiklos plano patvirtinimo“.

Pagrindinės Mokyklos 2018–2020 metų strateginio plano kryptys:

* Mokinių pasiekimų gerinimas užtikrinant ugdymo kokybę;
* Ugdomosios veiklos formų tobulinimas atsižvelgiant į mokinių poreikius;
* Emociškai brandaus, fiziškai aktyvaus piliečio ugdymas;
* Saugios ugdymo(-si) aplinkos kūrimas.

Svarbiausi sėkmingai įgyvendinto Mokyklos 2018–2020 metų strateginio ir 2020 metų veiklos plano rezultatai bei rodikliai:

* 90,2 proc. mokytojų dalyvavo kvalifikacijos kėlimo renginiuose, tobulino savo žinias ir gebėjimus bei jas siejo su mokinio pasiekimų pažanga (siektina reikšmė 90 proc.);
* 80 proc. mokytojų naudojo inovatyvius ugdymo metodus, informacines technologijas (siektina reikšmė 75–80 proc.);
* 30 proc. Mokykloje vykstančių pamokų atitinka šiuolaikiškai pamokai keliamus reikalavimus (siektina reikšmė nemažiau 30 proc.);
* 90 proc. mokytojų teikė savalaikę ir efektyvią pagalbą mokiniams (tiek gabiems, tiek turintiems mokymosi sunkumų) (siektina reikšmė 90 proc.);
* 35 proc. mokytojų vedė integruotas pamokas (siektina reikšmė 30 proc.)
* Ugdant mokinius nuotoliniu būdu, mokytojai 50 proc. vedė sinchronines pamokas arba individualias konsultacijas (siektina reikšmė 50 proc.);
* IQES online aplinkoje atliktos apklausos duomenimis išgrynintas stiprusis Mokyklos veiklos aspektas – veikimas kartu (vertė 3,6 iš 4);
* Individualią pažangą padariusių mokinių skaičius 70,31 proc. (siektina reikšmė 90 proc.);
* 5–10 klasių mokinių bendras metinio pusmečio pažangumo vidurkio pokytis 0,1 (siektina reikšmė – ne mažesnis kaip praeitais metais);
* Neformaliajame švietime dalyvavo 100 proc. mokinių (siektina reikšmė ne mažiau 90 proc.);
* Rajoninėje matematikos olimpiadoje dalyvavo 6 mokiniai, užimta 1 pirma vieta;
* Projekte ,,Kalbų Kengūra 2020“ dalyvavo 19 mokinių, 2 laureatai;
* Nacionaliniame mokinių konkurse ,,Lietuvos kovų už laisvę ir netekčių istorija“ 2020 m. dalyvavo 1 mokinys, 1 laureatas;
* Kupiškio r. savivaldybės Informacinių technologijų turnyre, skirtame Lietuvos Nepriklausomybės atkūrimo dienai paminėti, dalyvavo 3 mokiniai, 1 nugalėtojas (II vieta);
* Kalėdiniame krepšinio 3x3 turnyre – 4 dalyviai, 1 pirma vieta;
* Aukštaitijos regioninėje etnokultūros olimpiadoje, 3 vieta;
* Rajoniniame specialiųjų ugdymosi poreikių vaikų ir mokinių konkurse „Kalėdinis angelas“ – 2 dalyviai, 1 laureatas;

2020 metais buvo sėkmingai įgyvendintos šios priemonės:

* Įgyvendinta socialinio emocinio ugdymo LIONS QUEST programa;
* Baigtas vykdyti Sporto rėmimo fondo lėšomis finansuojamas projektas Nr. SP2019-1-110 „Alizavos mokyklos stadiono rekonstrukcija“;
* Vykdomas klimato kaitos fondo finansuojamas projektas „Alizavos pagrindinės mokyklos saulės elektrinė“;
* Dalyvaujame Europos socialinio fondo ir valstybės biudžeto lėšomis finansuojamame nacionaliniame švietimo projekte „Lyderių laikas 3“;
* Vykdomas Europos Sąjungos struktūrinių fondų lėšų bendrai finansuojamas projektas Nr.09.2.1-ESFA-K-728-03-0038 ,,Švarraštis“;
* Dalyvavome Lietuvos mokinių neformaliojo švietimo centro įgyvendintame 2014–2020 metų ES fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-V-729 priemonės „Neformaliojo vaikų švietimo įvairovės ir prieinamumo didinimas“, vykdytame projekte „Neformaliojo vaikų švietimo paslaugų plėtra“ Nr. 09.2.2-ESFA-V-729-01-0001;
* Kartu su Skyriumi, Alizavos miestelio bendruomene, Olego Karavajevo dailės studija įvykdytas Kupiškio r. savivaldybės neformaliojo vaikų švietimo veiklų projektas „Praeities vertybės ateities kartoms“;
* Dalyvavome nacionaliniame aplinkosauginiame projekte „Mes rūšiuojam“;
* Dalyvavome Lietuvos nacionalinės Martyno Mažvydo bibliotekos, Lietuvos Respublikos kultūros ministerijos ir Lietuvos nacionalinio radijo ir televizijos organizuotoje akcijoje „Metų knygos rinkimai“;
* Dalyvavome šiaurės šalių asociacijų „Norden“ sąjungos vykdomame projekte, skirtame skaitymo skatinimui, garsinio skaitymo ir pasakojamosios tradicijos puoselėjimui ir pažinčiai su Šiaurės šalių literatūra;
* Lietuvos nepriklausomybės 30-mečiui pažymėti Mokyklos organizuotas tarptautinis piešinių konkursas „Ieškok kaip duonos ir atrasi“;
* Internetinio Mokyklos laikraštuko „Šratinukas“ organizuojami virtualūs renginiai karantino metu visai Mokyklos bendruomenei;
* Mokinių tarybos inicijuota ir įgyvendinta virtuali iniciatyvą „Šypsokitės, mokytojai!“;
* 10 klasės mokinių meninis projektas „Laiptai į knygų karalystę“;
* Dalyvavome Kupiškio rajono savivaldybės finansuotame vasaros laisvalaikio užimtumo projekte „Pažinkime Baltijos šalis kaimynes“;
* Dalyvaujame mokinių judėjimo aktyvumą skatinančiame projekte „Mokyklos eina“;
* Atnaujinti skaitmeninio mokymosi ištekliai, užtikrinta interneto prieiga;
* Įdiegta „MICROSOFT 365“ nuotolinio mokymosi aplinka;
* Visi mokytojai įgijo tinkamas nuotolinio mokymo kompetencijas.

Dėl nenumatytų aplinkybių (COVID-19 pandemijos) kilę iššūkiai:

* Per trumpą laiką turėjome įdiegti nuotolinio mokymosi aplinkas;
* Mokytojai, mokiniai, tėvai turėjo išmokti naudotis nuotolinio mokymosi aplinkomis;
* Ugdymo turinio atnaujinimas, suradimas, pritaikymas nuotoliniam mokymui.

2020 m. Mokykla vykdė šias programas: Žinių visuomenės, kultūros ir sportinio aktyvumo skatinimo; Savivaldybės valdymo ir pagrindinių funkcijų vykdymo (viešieji darbai); Ekonominio konkurencingumo ir investicijų plėtros.

Žinių visuomenės, kultūros ir sportinio aktyvumo skatinimo programa (Savivaldybės biudžeto lėšos)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas | Gauti asignavimai | Panaudoti asignavimai |
|
| Darbo užmokestis | 2.1.1.1.1.1 | 144900 | 142102,05 | 142102,05 |
| Įnašai socialiniam draudimui | 2.1.2.1.1.1 | 2140 | 2113,71 | 2113,71 |
| Medikamentai | 2.2.1.1.1.02 | 340 | 339,28 | 339,28 |
| Ryšiai | 2.2.1.1.1.05 | 368 | 367,17 | 367,17 |
| Transporto išlaikymas | 2.2.1.1.1.06 | 13032 | 13031,98 | 13031,98 |
| Komandiruotės | 2.2.1.1.1.11 | 658 | 658 | 658 |
| Materialiojo turto remontas | 2.2.1.1.1.15 | 2468 | 2467,68 | 2467,68 |
| Kvalifikacijos kėlimas | 2.2.1.1.1.16 | 450 | 449,18 | 449,18 |
| Komunalinės paslaugos | 2.2.1.1.1.20 | 20800  | 18679,26 | 18679,26 |
| Informac. techn. prekių ir paslaugų įsigijimas | 2.2.1.1.1.21 | 2720 | 2719,27 | 2719,27 |
| Kitų prekių ir paslaugų įsigijimas | 2.2.1.1.1.30 | 8403 | 8403 | 8403 |
| Darbdavių soc. parama pinigais | 2.7.3.1.1.1. | 1121 | 1019,36 | 1019,36 |
| Socialinė parama pinigais |  2.7.2.1.1.1 | 950 | 900,47 | 900,47 |
| Iš viso: |   | 198350 | 193250,41 | 193250,41 |

Žinių visuomenės, kultūros ir sportinio aktyvumo skatinimo programa (Valstybės biudžeto lėšos)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas  | Gauti asignavimai | Panaudoti asignavimai |
|
| Darbo užmokestis | 2.1.1.1.1.1 | 448542 | 448541,94 | 448541,94 |
| Įnašai socialiniam draudimui | 2.1.2.1.1.1 | 6669 | 6669 | 6669 |
| Kvalifikacijos kėlimas | 2.2.1.1.1.16 | 569 | 568,35 | 568,35 |
| Inform. techn. prekių ir paslaugų įsigijimas | 2.2.1.1.1.21 | 1765 | 1764,11 | 1764,11 |
| Kitų prekių ir paslaugų įsigijimas | 2.2.1.1.1.30 | 4281 | 4281 | 4281 |
| Darbdavių soc. parama pinigais | 2.7.3.1.1.1. | 289 | 288,69 | 288,69 |
| Iš viso: |   | 462115 | 462113,09 | 462113,09 |

Savivaldybės valdymo ir pagrindinių funkcijų vykdymo programa (Valstybės biudžeto lėšos)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas |  Gauti asignavimai | Panaudoti asignavimai |
|
| Kitų prekių ir paslaugų įsigijimas | 2.2.1.1.1.30 | 6340 | 6339,73 | 6339,73 |
| Iš viso: |   | 6340 | 6339,73 | 6339,73 |

Žinių visuomenės, kultūros ir sportinio aktyvumo skatinimo programa (Pajamų įmokos)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas |  Gauti asignavimai | Panaudoti asignavimai |
|
| Darbo užmokestis | 2.1.1.1.1.1 | 1200 | 325,57 | 325,57 |
| Įnašai socialiniam draudimui | 2.1.2.1.1.1 | 20 | 4,72 | 4,72 |
| Transporto išlaikymas | 2.2.1.1.1.06 | 5070 | 3766,64 | 3766,64 |
| Kitų prekių ir paslaugų įsigijimas | 2.2.1.1.1.30 | 250 | 238,28 | 238,28 |
| Iš viso: |   | 6540 | 4335,21 | 4335,21 |

Žinių visuomenės, kultūros ir sportinio aktyvumo skatinimo programa (Valstybės biudžeto lėšos (U)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas  | Gauti asignavimai | Panaudoti asignavimai |
|
| Darbo užmokestis | 2.1.1.1.1.1 | 7160 | 7160 | 7160 |
| Įnašai socialiniam draudimui | 2.1.2.1.1.1 | 104 | 104 | 104 |
| Kvalifikacijos kėlimas | 2.2.1.1.1.16 | 532  | 532  | 532 |
| Informac. techn. prekių ir paslaugų įsigijimas | 2.2.1.1.1.21 | 538  | 538  | 538 |
| Iš viso: |   | 8334 | 8334 | 8334 |

Žinių visuomenės, kultūros ir sportinio aktyvumo skatinimo programa (Laisvalaikio užimtumas ir vasaros poilsis) (Valstybės biudžeto lėšos (U))

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas |  Gauti asignavimai | Panaudoti asignavimai |
|
| Kitų prekių ir paslaugų įsigijimas | 2.2.1.1.1.30 | 3448 | 3448 | 3448 |
| Iš viso: |   | 3448 | 3448 | 3448 |

Ekonominio konkurencingumo ir investicijų plėtros programa (Savivaldybės biudžeto lėšos)

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio asignavimų planas  | Gauti asignavimai | Panaudoti asignavimai |
|
| Infrastruktūros ir kitų statinių įsigijimo išlaidos | 3.1.1.2.1.3 | 9253 | 9252,93 | 9252,93 |
| Kitų mašinų ir įrenginių įsigijimo išlaidos | 3.1.1.3.1.2 | 1400 | 1400 | 1400 |
| Iš viso: |   | 10653 | 10652,93 | 10652,93 |

Paramos lėšos

|  |  |  |  |
| --- | --- | --- | --- |
| Likutis 2020-01-01 | Gauta lėšų 2020 m. | Panaudojimas | Likutis 2020-12-31 |
| 186,85 | 565,88 | 178,47 | 566,65 |

Mokyklos direktorius Gintaras Paškauskas

PRITARTA

Mokyklos tarybos

2021 m. vasario 1 d. posėdžio

protokoliniu nutarimu

(protokolas Nr. 2)